ใบตองแห้ง: ตู่ยังขู่ใครได้
งุนงงไม่หาย กับการออกสารนายกฯ ขอโทษประชาชน แทนพรรคพลังประชารัฐที่มีข่าวขัดแย้งแย่งรัฐมนตรีงงตั้งแต่ต้น เพราะไม่เห็นมีความจำเป็นอะไร ที่ท่านต้องรับผิดชอบแทนพรรค เป็นเพียงบุคคลที่พรรคเสนอชื่อให้เป็นนายกฯ แต่กลับออกมาพูดราวกับเจ้าของพรรคตัวจริงแม้อันที่จริง ที่ออกมาขอโทษนั้นถูกแล้ว เพราะความปั่นป่วนครั้งหลังสุด ไม่ได้มาจากพรรค แต่ข่าวว่ามาจากนายกฯ รื้อโผกลุ่มสามมิตร เตะสุริยะ จึงรุ่งเรืองกิจ จาก รมว.พลังงานไปอุตสาหกรรม ถอดอนุชา นาคาศัย จาก รมช.คลัง แถมจะให้พรรคกำนันมานั่ง รมว.แรงงาน ทับโควตากลุ่มพลังชลคาดว่าที่ร่อนสาร ก็เพราะต้องการแรงหนุน อ้างปฏิรูปการเมือง มาสยบกลุ่มสามมิตร ซึ่งก็แน่นอน เป็นนักการเมืองที่กองหนุนประยุทธ์มองว่า ยี้ ภาพลักษณ์ไม่ดี เป็นอดีตไทยรักไทย เพื่อไทย หรือเสื้อแดง ที่โดนคดี พวกนี้ไม่ควรได้ตำแหน่งสำคัญ แม้นำ ส.ส.เข้ามา 30 กว่าคนเออ แล้วไปดูดเขามาทำไม ทีแรกก็ตั้ง 4 คำถาม 6 คำถาม สมควรมีพรรคการเมืองใหม่ที่มีคุณภาพหรือไม่ ที่ไหนได้ พอตั้งพรรคก็ไปกวาดต้อนนักการเมืองเก่ามาล้นหลาม เกินครึ่งของ 8.4 ล้านเสียง ก็ได้จากคนเหล่านี้ทั้งนั้น ฐานเสียงคนดี มีสักเท่าไหร่กันแต่พอพวกนี้โหวตให้เป็นนายกฯ เสร็จสรรพ ก็กลับมาอ้างปฏิรูปการเมือง ไม่ยอมรับระบบโควตา แม้จำใจยอมพรรคร่วมรัฐบาล ก็กลับมากดกลุ่มสามมิตร เหนือ ใต้ กลาง อีสาน เอาทีมเดิมไว้ก่อน คนอื่นไว้ทีหลัง สามมิตรพลาดหวังซ้ำแล้วซ้ำเล่า กระทั่งมีข่าวยัวะกลุ่ม กปปส.ได้ดีเกินโควตาพอร่อนสารออกมา สามมิตรก็สวน ยืนกรานต้องได้ รมว.พลังงาน ต้องได้ รมช.คลัง แถมจะยื่นญัตติไล่ สนธิรัตน์ สนธิจิรวงศ์ ฐานเป็นภัยต่อความมั่นคงของพรรค จนสนธิรัตน์ออกมารับปาก ไม่ขอนั่ง รมว.พลังงานเอาน่า เชื่อลุงเหอะ ท้ายที่สุดสามมิตรคงต้องยอม แม้ต่อรองบ้าง แต่ใครจะกล้าหักรัฐบาล ใครจะกามิกาเซ่จนคว่ำ ใครจะอยากเลือกตั้งใหม่ กำก้อนดีกว่ากำลม เพียงต้องฮึดฮัด รักษาอำนาจต่อรองเอาไว้ยุบสภาค่อยว่าอีกครั้ง ระหว่างนี้ก็อยู่เหมือนพรรคร่วมรัฐบาลอีกก๊ก แต่เสียเปรียบกว่าใครนั่นคือความร้าวฉานที่ปฏิเสธไม่ได้ แม้คงไม่คว่ำ พ.ร.บ.งบประมาณ หรือโหวตไม่ไว้วางใจ แต่เมื่อไหร่รัฐบาลแย่ ก็ถีบเรือแป๊ะก่อนตอนท้าย สารประยุทธ์ยังเข้าตัว เมื่อสำทับว่า อย่าให้การเมืองกลับไปเป็นปัญหาเช่นเดิม จนต้องเกิดการแก้ไขปัญหาแบบเดิม ๆ ที่ทุกคนไม่ต้องการขึ้นมาอีก ซึ่งฟังเป็นอย่างอื่นไม่ได้ นอกจากขู่ว่าจะเกิดรัฐประหารอีกรัฐประหารจากปัญหาในพรรคตัวเอง จากการจัดการของตัวเองนี่นะ ฝ่ายค้านดาหน้าถล่มคงเป็นไอเดียที่ผุดจาก DNA ย้อนยุคถนอมรัฐประหารตัวเอง แต่นี่โลกสมัยไหน อย่าว่าแต่ประยุทธ์รัฐประหารตัวเอง ไม่ว่าทหารคนไหนทำรัฐประหาร ก็พังเหมือนกัน 
งุนงงไม่หาย กับการออกสารนายกฯ ขอโทษประชาชน แทนพรรคพลังประชารัฐที่มีข่าวขัดแย้งแย่งรัฐมนตรีงงตั้งแต่ต้น เพราะไม่เห็นมีความจำเป็นอะไร ที่ท่านต้องรับผิดชอบแทนพรรค
ใบตองแห้ง,ประยุทธ์ จันทร์โอชา,ขู่รัฐประหาร